## Nuria Montes destaca que “la Copa Davis és, sense dubte, un dels grans esdeveniments esportius i turístics que se celebren a la ciutat de València”

*** La consellera de Turisme ha inaugurat el punt d'informació turística de la Zona del Fan Club de la Copa Davis 2023
* Montes recorda que en l'edició de 2022 “es va xifrar entre 9 i 10 milions d'euros l'impacte econòmic, i es va elevar l'ocupació hotelera al 90 % durant la setmana que se celebra la fase classificatòria”**

La consellera d'Innovació, Indústria, Comerç i Turisme, Nuria Montes, ha visitat les instal·lacions de la Copa Davis 2023 i ha inaugurat el punt d'informació turística de la Zona del Fan Club, acompanyada pel capità de l'equip espanyol, David Ferrer.

Nuria Montes ha destacat que “la Copa Davis és, sense dubte, un dels grans esdeveniments esportius i turístics que se celebren a la ciutat de València”.

Sobre el seu impacte econòmic directe en la destinació, la consellera ha recordat que “es va xifrar entre 9 i 10 milions d'euros en la seua passada edició de 2022, i va elevar l'ocupació hotelera al 90 % durant la setmana que se celebra la fase classificatòria”.

A més, “a este efecte, cal sumar l'audiència total de més de 280 milions d'espectadors a escala mundial”, ha afegit Montes.

En la inauguració del punt d'informació turística, el capità espanyol de l'equip de la Copa Davis, David Ferrer, ha fet firmes en l'estand per als aficionats assistents.

Turisme Comunitat Valenciana compartix el punt d'informació turística instal·lat en la Zona Fan Club de la Copa Davis 2023, juntament amb la Diputació de València i l'Ajuntament de València.

Este estand d'informació turística suposa una oportunitat per a donar a conéixer la destinació Comunitat Valenciana entre el públic nacional i internacional que assistix a veure els partits de la Copa Davis. A més, en este espai també es repartixen articles promocionals de la destinació de record.

**Accions de promoció de Turisme en la Copa Davis**

A més de la instal·lació del punt d'informació turística, Turisme promociona la destinació Comunitat Valenciana en els partits que es disputen a València com a seu del Grup C de la fase de grups de la Copa Davis.

En concret, es desenvoluparan tres accions publicitàries en la pista, que coincidiran amb els tres partits que disputarà Espanya. Així, durant el descans entre el primer i el segon partit del dia es llançaran pilotes de tenis amb el logo de la Comunitat Valenciana i la Copa Davis al voltant de la pista.

Així mateix, tots els panells leds perimetrals de la pista tindran la marca Comunitat Valenciana i el vídeo promocional de la Comunitat Valenciana es projectarà en el videomarcador.

Fecha: 12/09/2023